Na natječaj se mogu javiti iste istraživačke grupe, izmijenjene kao i nove istraživačke grupe. Istraživačke grupe moraju imati najmanje četiri (voditelj + 3 člana), a najviše osam članova (voditelj + 7 članova),

**Obratite pozornost na ponavljanje suradnika jer svaka osoba može biti voditelj ili suradnik na samo jednoj Potpori što dokazuje svojim potpisom na obrascu.**

**Pristigle prijave na natječaj za dodjelu Potpora neće se razmatrati ako je prijavitelj voditelj drugih projekata.**

Voditelji i suradnici koji su dio istraživačke grupe **moraju biti zaposlenici Sveučilišta u Zagrebu.** Suradnici Potpore **moraju** biti u nastavnom, znanstveno-nastavnom zvanju ili stručni suradnik u sustavu znanosti i visokom obrazovanju. Neznanstveno i nenastavno osoblje kao ni zaposlenici u naslovnom zvanju **ne mogu** biti članovi istraživačkih timova. Preporuka je da članovi tima budu zaposlenici Medicinskog fakulteta.

Svi voditelji i suradnici **moraju otvoriti profil na Google Scholar**. Prijave čiji suradnici nemaju otvoren profil bit će isključeni iz daljnje evaluacije.

Predviđeni maksimalni iznos Potpora je 12.000,00 €.

Potpore će se dodjeljivati u dvije kategorije: viši asistenti i docenti te izvanredni i redoviti profesori.

Voditelj projekta navodi do 5 najboljih radova objavljenih u zadnjih 5 godina (1.1.2019. – 31.12.2023.) na kojima je prvi, zadnji, dopisni (dodatno će se bodovati) ili jedan od autora. Boduju se istraživački ili pregledni rad, koji su indeksirani u SCOPUS bazi. Pisma uredništvu, disertacije, diplomski radovi, komentari i kongresni sažetci se **ne prihvaćaju**. Prilikom popunjavanja prijavnog obrasca mogu se navesti i radovi koji su prihvaćeni, ali ne još objavljeni. Svaki rad se upisuje samo jednom.

Navodi se i broj Sveučilišnih potpora koje je voditelj projekta vodio u zadnjih 5 godina (1.1.2019. – 31.12.2023.).

Prilikom navođenja radova potrebno je koristiti Vancouverski stil citiranja (*primjer*: 1. Lewis K. The science of antibiotic discovery. Cell. 2020 Apr 2;181(1):29-45. doi: 10.1016/j.cell.2020.02.056 (navesti kvartilu)).

KRITERIJI BIOMEDICINSKOG PODRUČJA

EVALUACIJA VODITELJA POTPORE:

Voditelj Potpore o sebi treba u obrazac upisati samo jednu rečenicu: Na dan prijave na ovaj natječaj, voditelj potpore (ime i prezime) u bazi SCOPUS ima N radova (N results found), N neovisnih citata (N sum of times cited without self-citations) i h-index = N.

Bodovanje i rangiranje voditelja provest će se u odnosu na ostale prijavljene voditelje na način:

Bodovi se dodjeljuju na temelju kvartile u kojoj je časopis rangiran (prema SJR, gleda se najpovoljnija kvartila za godinu u kojoj je rad objavljen, a za novije radove koji su objavljeni u godini za koju SJR još nije dostupan gleda se SJR prijašnje godine). Dodatno se bodovi dodjeljuju ako je voditelj prvi, zadnji ili dopisni autor.

Treći kriterij je evaluacija prijedloga istraživanja (sažetak + znanstvena pozadina + očekivani doprinos + financijski plan) koji se ocjenjuje prema četiri kategorije (A, B, C, D).